|  |
| --- |
| Številka: 510-25/2021/5 |
| Ljubljana, 10. 6. 2021 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |
| --- | --- | --- | --- |
| **ZADEVA: Izhodišča za obisk ministra za gospodarski razvoj in tehnologijo Zdravka Počivalška v Rimu, Italija, 22. in 23. junija 2021 – predlog za obravnavo** | | | |
| 1. Predlog sklepa vlade: | | | |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14 in 55/17) je Vlada Republike Slovenije na …. seji dne …. pod točko …. sprejela naslednja sklepa:   1. Vlada Republike Slovenije je sprejela izhodišča za obisk ministra za gospodarski razvoj in tehnologijo Zdravka Počivalška v Rimu, Italija, 22. in 23. junija 2021. 2. Vlada Republike Slovenije je določila delegacijo Republike Slovenije v sestavi:  * Zdravko Počivalšek, minister za gospodarski razvoj in tehnologijo, vodja delegacije, * Katarina Bovha, Kabinet ministra, Ministrstvo za gospodarski razvoj in tehnologijo, članica delegacije, * Aljoša Pečan – Gruden, Kabinet ministra, Ministrstvo za gospodarski razvoj in tehnologijo, član delegacije, * Mojca Plaznik, vodja Službe za evropske zadeve in mednarodno sodelovanje, Ministrstvo za gospodarski razvoj in tehnologijo, članica delegacije, * Kaja Šindič, Služba za odnose z javnostmi, Ministrstvo za gospodarski razvoj in tehnologijo, članica delegacije.  1. Delegacijo spremljata:   - Tomaž Kunstelj, veleposlanik, Veleposlaništvo Republike Slovenije v Rimu,  - Felice Žiža, poslanec, predstavnik italijanske narodne skupnosti v Državnem zboru Republike Slovenije.  **mag. Janja Garvas Hočevar**  **v.d. GENERALNEGA SEKRETARJA**  Priloga:  Izhodišča za obisk ministra za gospodarski razvoj in tehnologijo Zdravka Počivalška v Rimu, Italija, 22. in 23. junija 2021.  Sklep prejmejo:  - Ministrstvo za gospodarski razvoj in tehnologijo,  - Ministrstvo za zunanje zadeve,  - Generalni sekretariat Vlade,  - Urad vlade za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| Mojca Plaznik, vodja Službe za evropske zadeve in mednarodno sodelovanje, Ministrstvo za gospodarski razvoj in tehnologijo | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva:  Minister za gospodarski razvoj in tehnologijo Zdravko Počivalšek bo 22. in 23. junija 2021 na delovnem obisku v Rimu v Italiji.  Slovenija in Italija imata dobre, intenzivne in razvejane odnose na področju gospodarstva. Italija za Slovenijo sodi med najpomembnejše trgovinske partnerice, saj se uvršča na 3. mesto med državami, s katerimi Slovenija realizira največ blagovne menjave ter na 4. mesto po storitveni menjavi. Hkrati je Italija na 5. mestu med državami, največjimi investitoricami v Slovenijo, ter na 2. mestu po prihodu tujih gostov.  Z namenom nadaljevanja in krepitve odličnih medsebojnih sosedskih odnosov, med drugim na področju investicijskega, turističnega in tehnološkega sodelovanja, sodelovanja na področju krožnega gospodarstva ter digitalizacije, se bo minister Počivalšek v okviru obiska srečal z italijanskim ministrom za gospodarski razvoj Giancarlom Giorgettijem, ministrom za tehnološke inovacije in digitalno tranzicijo Vittoriom Colaom in ministrom za turizem Massimom Garavaglio. Minister Počivalšek bo ob priložnosti obiska podpisal Pismo o nameri med Ministrstvom za gospodarski razvoj in tehnologijo Republike Slovenije in Italijansko vesoljsko agencijo (ASI) o sodelovanju na področju vesoljskih aktivnosti za miroljubne namene, slovenska delegacija pa bo imela tudi razgovore z državnim sekretarjem za vesoljske tehnologije v Kabinetu predsednika vlade Italije Brunom Tabaccijem in predsednikom ASI Giorgiom Saccoccio.  Na omenjenih srečanjih bo posebna pozornost namenjena iskanju novih oblik sodelovanja z Italijo, s poudarkom na področju zelenih / trajnostnih tehnologij, digitalizacije, vesoljskih tehnologij, inovacij in investicij. | | | |
| / | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in   mednarodnih organizacij | | NE |
| 7.a Predstavitev ocene finančnih posledic nad 40.000 EUR:  / | | | |
| 7.b Predstavitev ocene finančnih posledic pod 40.000 EUR:  Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.  Predvideni so stroški dnevnic, nočitev in prevozov v višini največ 4.000,00 EUR.  Prevoz delegacije v Rim bo 22. junija 2021 izveden z vladnim letalom Falcon. Zaradi leta vladnega letala izven delavnega časa letališča Brnik lahko nastanejo dodatni stroški za Ministrstvo za gospodarski razvoj in tehnologijo v predvideni višini 500 EUR. Ministrstvo za gospodarski razvoj in tehnologijo je 22. junija 2021 izbralo uporabo vladnega letala Falcon, ker izbira običajnih letalskih ponudnikov ni bila možna. | | | |
| 8. Predstavitev sodelovanja z združenji občin: | | | |
| Vsebina predloženega gradiva vpliva na:   * pristojnost občin, * delovanje občin, * financiranje občin | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | |  | |
| **9. Predstavitev sodelovanja javnosti:** | | NE | |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. | | NE | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | NE | |
| **11. Gradivo je uvrščeno v delovni program vlade:** | | NE | |

**Zdravko Počivalšek**

**MINISTER**

**Izhodišča za delovni obisk ministra za gospodarski razvoj in tehnologijo**

**Zdravka Počivalška v Rimu, Italija, 22. in 23. junij 2021**

**I. Namen udeležbe**

Minister za gospodarski razvoj in tehnologijo Zdravko Počivalšek (v nadaljnjem besedilu: minister Počivalšek) bo 22. in 23. junija 2021 obiskal Rim, Italija.

Z namenom nadaljevanja in krepitve odličnih medsebojnih sosedskih odnosov, med drugim na področju investicijskega, turističnega in tehnološkega sodelovanja, sodelovanja na področju krožnega gospodarstva ter digitalizacije, se bo minister Počivalšek v okviru obiska srečal z italijanskim ministrom za gospodarski razvoj Giancarlom Giorgettijem, ministrom za tehnološke inovacije in digitalno tranzicijo Vittoriom Colaom in ministrom za turizem Massimom Garavaglio. Minister Počivalšek bo ob priložnosti obiska podpisal Pismo o nameri med Ministrstvom za gospodarski razvoj in tehnologijo RS in Italijansko vesoljsko agencijo (ASI) o sodelovanju na področju vesoljskih aktivnosti za miroljubne namene ter imel razgovore z državnim sekretarjem za vesoljske tehnologije v Kabinetu predsednika vlade Italije Brunom Tabaccijem in predsednikom ASI Giorgiom Saccoccio (op. Vlada RS je na svoji 71. redni seji 21. 4. 2021 sprejela sklep št. 63100-2/2021/4: Vlada Republike Slovenije se je seznanila z Informacijo o nameravanem podpisu Pisma o nameri med Ministrstvom za gospodarski razvoj in tehnologijo Republike Slovenije in Italijansko vesoljsko agencijo o sodelovanju na področju vesoljskih dejavnosti v miroljubne namene.).

Italija je ena izmed najpomembnejših gospodarskih partneric Slovenije. Skupna trgovinska menjava med Slovenijo in Italijo je v letu 2020 znašala 7,8 mrd EUR, kar je za 22,6 % manj kot v letu 2019. Blagovna menjava med državama je v letu 2020 znašala 6,9 mrd EUR. Slovenija je v Italijo izvozila za 3,1 mrd EUR blaga, kar je za 21,1 % manj kot v letu 2019, ter iz Italije uvozila za 3,8 mrd EUR blaga, kar je za 20,0 % manj kot v letu 2019. Storitvena menjava med državama je v letu 2020 znašala nekaj manj kot 1,0 mrd EUR, kar je za 35,0 % manj kot v letu 2019, pri čemer je slovenski izvoz storitev znašal 677 mio EUR, uvoz pa 276 mio EUR. Do konca leta 2019 je bilo v Italiji za 114,4 mio EUR slovenskih naložb, italijanskih investicij v Sloveniji pa za 1,3 mrd EUR. V letu 2020 beležimo 159.082 prihodov turistov iz Italije, ti so v Sloveniji opravili 364.373 nočitev, kar je za 71,5 % manj kot v letu 2019. Medsebojna menjava v letu 2020 je bila pričakovano nižja v primerjavi z letom 2019 zaradi vpliva pandemije.

Poslovne priložnosti na italijanskem trgu so številne, poleg turizma, prehrambne industrije, med priložnosti za krepitev sodelovanja sodijo še transport in logistika, avtomobilska industrija in mobilnost, znanost/inovacije (tovarne prihodnosti, pametna mesta in skupnosti, krožno gospodarstvo, vesolje), oblikovanje ter naložbe. Potencial obstaja tudi na področju sodelovanja med start-up podjetji obeh držav.

**II. Program obiska**

V okviru obiska v Italiji bo imela delegacija pod vodstvom ministra Počivalška srečanje z italijanskim ministrom za gospodarski razvoj Giancarlom Giorgettijem, ministrom za tehnološke inovacije in digitalno tranzicijo Vittoriom Colaom ter ministrom za turizem Massimom Garavaglio.

Minister Počivalšek bo ob priložnosti obiska podpisal Pismo o nameri med Ministrstvom za gospodarski razvoj in tehnologijo Republike Slovenije in Italijansko vesoljsko agencijo (ASI) o sodelovanju na področju vesoljskih aktivnosti za miroljubne namene, slovenska delegacija pa bo imela tudi razgovore z državnim sekretarjem za vesoljske tehnologije v Kabinetu predsednika vlade Italije Brunom Tabaccijem in predsednikom ASI Giorgiom Saccoccio.

Minister Počivalšek se bo udeležil tudi sprejema ob dnevu državnosti ob 30. obletnici osamosvojitve Slovenije, kjer bo imel nagovor.

Slovenska delegacija bo predvidoma obiskala tudi katero izmed visokotehnoloških italijanskih podjetij.

Podrobnejši program obiska je še v pripravi oziroma v usklajevanju, zato so še možne spremembe.

**III. Stališče**

Slovenija in Italija imata dobre, intenzivne in razvejane odnose na področju gospodarstva. Italija za Slovenijo sodi med najpomembnejše trgovinske partnerice, saj se uvršča na 3. mesto med državami, s katerimi Slovenija realizira največ blagovne menjave ter na 4. mesto po storitveni menjavi. Hkrati je Italija na 5. mestu med državami, največjimi investitoricami v Slovenijo, ter na 2. mestu po prihodu tujih gostov.

Delegacija pod vodstvom ministra Počivalška bo na bilateralnih srečanjih predstavila gospodarsko stanje v Sloveniji, trenutno poslovno in investicijsko okolje ter izmenjala oceno o stanju blagovne, storitvene, turistične in investicijske menjave med državama. Pri tem bo posebna pozornost namenjena iskanju novih oblik sodelovanja z Italijo, s poudarkom na področju zelenih / trajnostnih tehnologij, digitalizacije, vesoljskih tehnologij, inovacij in investicij.

**IV. Sestava delegacije**

Predvidena sestava slovenske delegacije je sledeča:

* Zdravko Počivalšek, minister, Ministrstvo za gospodarski razvoj in tehnologijo, vodja delegacije,
* Katarina Bovha, Kabinet ministra, Ministrstvo za gospodarski razvoj in tehnologijo, članica delegacije,
* Aljoša Pečan – Gruden, Kabinet ministra, Ministrstvo za gospodarski razvoj in tehnologijo, član delegacije,
* Mojca Plaznik, vodja Službe za evropske zadeve in mednarodno sodelovanje, Ministrstvo za gospodarski razvoj in tehnologijo, članica delegacije,
* Kaja Šindič, Služba za odnose z javnostmi, Ministrstvo za gospodarski razvoj in tehnologijo, članica delegacije.

Delegacijo spremljata:

* Tomaž Kunstelj, veleposlanik, Veleposlaništvo Republike Slovenije v Rimu,
* Felice Žiža, poslanec, predstavnik italijanske narodne skupnosti v Državnem zboru Republike Slovenije.

Razlog za številčnejšo delegacijo je predvsem pomen obiska za medsebojno gospodarsko sodelovanje. Gre za prvi bilateralni obisk ministra Počivalška v Rimu, Italija, v šestih letih njegovega ministrovanja, kar je še toliko pomembnejše, saj gre za sosednjo državo in 3. največjo trgovinsko partnerico. V okviru obiska bodo izvedene številne aktivnosti iz različnih področij. Poleg bilateralnih srečanj se bo delegacija udeležila tudi sprejema ob dnevu državnosti ob 30. obletnici osamosvojitve Slovenije, minister Počivalšek pa bo ob robu obiska podpisal Pismo o nameri med Ministrstvom za gospodarski razvoj in tehnologijo Republike Slovenije in Italijansko vesoljsko agencijo (ASI) o sodelovanju na področju vesoljskih aktivnosti za miroljubne namene, kar zahteva dodatne ločene aktivnosti z namenom priprave potrebnega za podpis.

**V. Okvirni predračun stroškov**

Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.

Predvideni so stroški dnevnic, nočitev in prevozov v višini največ 4.000,00 EUR.

Prevoz delegacije v Rim bo 22. junija 2021 izveden z vladnim letalom Falcon. Zaradi leta vladnega letala izven delavnega časa letališča Brnik lahko nastanejo dodatni stroški za Ministrstvo za gospodarski razvoj in tehnologijo v predvideni višini 500 EUR. Ministrstvo za gospodarski razvoj in tehnologijo je 22. junija 2021 izbralo uporabo vladnega letala Falcon, ker izbira običajnih letalskih ponudnikov ni bila možna.